
R E F E R A T

cu privire la atribuirea în folosinţă gratuită a Sălii ’’Constantin Jude’’(Olimpia),

 în vederea desfăşurării concursului de dans sportiv ’’ CUPA BAROQUE TIMIŞOARA’’


Prin adresa nr. SC 2010-9256/22.04.2010, înregistrată la Primăria Municipiului Timişoara, Clubul de dans sportiv MAGNUM VRD din Timişoara solicită atribuirea Sălii ’’Constantin Jude’’(Olimpia) Timişoara, fără plata taxei de închiriere, în perioada 12-13.06.2010, în vederea desfăşurării concursului national de ranking ’’ CUPA BAROQUE TIMISOARA 2010’’, editia a 4-a.


Precizăm că Clubul sportiv Magnum VRD este o structură sportivă nonprofit, fără scop lucrativ,  constituit în scopul organizării şi administrării unei activităţi sportive şi care are drept obiectiv promovarea disciplinei sportive dans sportiv, practicarea acesteia de către membrii lui, participarea la activităţile şi competitiile sportive, respectiv organizarea unor acţiuni sportive având ca misiune şi scop  promovarea prestigiului valorilor comunităţii locale şi regionale în parteneriat cu instituţii şi organizaţii locale.
Oraşul Timişoara alături de alte câteva centre importante din lumea dansului

sportiv,a fost desemnată de către Federaţia Română de Dans Sportiv să organizeze un concurs de ranking, adică rezultatele din cadrul concursului vor conta pentru stabilirea perechilor care vor reprezenta România la Campionatele Mondiale şi Europene de anul viitor. Astfel, la Timişoara se vor aduna toate perechile de clasă din România pentru a avea un clasament cât mai bun în topul naţional.

Perechile timişorene au şanse mari de a fi în top la toate clasele de vârstă, atât la

secţiunea standard cât şi la secţiunea latino- americane. Din partea celor 6 cluburi timişorene vor participa peste 30 perechi în concursul de ranking şi peste 150 perechi în cadrul concursului naţional.

CUPA BAROQUE TIMIŞOARA 2010 este singurul eveniment naţional de dans 
sportiv din TIMIŞOARA, care a ajuns anul acesta la ediţia a 4-a, devenind o tradiţie pentru timişoreni şi nu numai.

            Încă de la prima ediţie Primăria Municipiului Timişoara a fost partener principal şi coorganizator, susţinând în mod real toate acţiunile şi evenimentele clubului Magnum VRD în domeniul dansului sportiv timişorean şi naţional.Fiecare concurs din Timişoara a adunat peste 2000 spectatori în sala polivalentă, care a fost arhiplină la toate ediţiile.

Totodată CS Magnum VRD va promova prin acest concurs imaginea Primăriei Municipiului Timişoara şi a Consiliului Local, în calitate de susţinători ai acestui eveniment, iar contribuţia instituţiei noastre se va face prin acordarea în regim gratuit a Sălii ’’Constantin Jude’’(Olimpia), în vederea desfăşurării acestei competiţii sportive de ţinută.
Având în vedere cele de mai sus, propunem atribuirea în folosinţă gratuită către 
CS Magnum VRD a Sălii ’’Constantin Jude’’(Olimpia), pentru organizarea şi desfăşurarea concursului naţional de dans sportiv’’CUPA BAROQUE TIMISOARA 2010’’,pe durata a 2 zile, din data de 12.06.2010 începând cu orele 06.00, până în data de 13.06.2010 la orele 24.00.

